b'\n_START_ARTICLE_\nInkojen sis\xc3\xa4llissota\n_START_SECTION_\nTausta\n_START_PARAGRAPH_\nEhk\xc3\xa4 Pizarron miehet, jotka k\xc3\xa4viv\xc3\xa4t Tumbesissa, levittiv\xc3\xa4t isorokon Etel\xc3\xa4-Amerikkaan 1520-luvulla. Inkahallitsija Huayna Capac kuoli 1527 mahdollisesti isorokkoon. Samoin k\xc3\xa4vi h\xc3\xa4nen vanhimmalle pojalleenkin. Nyt olikin ep\xc3\xa4selv\xc3\xa4\xc3\xa4, kuka olisi seuraava inkahallitsija. Huaynalla oli kaksi poikaa eri vaimoista._NEWLINE_Atahuallpan \xc3\xa4iti oli er\xc3\xa4\xc3\xa4n valloitetun pohjoisen alueen entist\xc3\xa4 kuninkaallista sukua. Huascar taas oli puhdasta kuninkaallista verta ja piti siksi Atahuallpaa kelvottomana hallitsijaksi. Eri tahot ovat v\xc3\xa4itt\xc3\xa4neet joko Huascaria tai Atahuallpaa perinteiden mukaan lailliseksi hallitsijaksi. Todellisuudessa mit\xc3\xa4\xc3\xa4n perimysj\xc3\xa4rjestelm\xc3\xa4\xc3\xa4 ei ollut, vaan poliittisesti voimakkain poika voitti._NEWLINE_Cuscon papisto tuki Huascaria. Atahuallpa l\xc3\xa4hetti Huascarille lahjoja ja ilmaisi halunsa hallita valtakuntaa yhdess\xc3\xa4 Huascarin kanssa. Huascar kuitenkin syytti Atahuallpaa kapinalliseksi. Huascar tapatti joitain Atahuallpan l\xc3\xa4hettil\xc3\xa4it\xc3\xa4 ja l\xc3\xa4hetti loput takaisin naisten vaatteissa. _NEWLINE_Atahuallpa suuttui t\xc3\xa4st\xc3\xa4, ja julisti veljelleen sodan. Atahuallpan kannattajien mielest\xc3\xa4 Huascaria ei oltu valittu kuninkaaksi perinteisten riittien mukaan.\n_START_SECTION_\nHuascar voitolla\n_START_PARAGRAPH_\nAtahuallpan haltuun j\xc3\xa4i pohjoinen inka-alue ja Quitosta tuli Atahualpan inkap\xc3\xa4\xc3\xa4kaupunki. Huascar oleskeli aluksi Cuscossa. Huascarilla oli suurempi armeija, mutta Atahuallpalla oli taitavampia kenraaleja._NEWLINE_Huascar siirtyi armeijansa kanssa pohjoiseen ja sai ca\xc3\xb1ari-intiaanit liittolaisikseen. Huascarin joukkojen yll\xc3\xa4tyshy\xc3\xb6kk\xc3\xa4ys Tumbebambaan onnistui. Tumbebamba oli Huayana Capacin ja my\xc3\xb6hemmin Atahuallpan oleilupaikka._NEWLINE_Ca\xc3\xb1ari-intiaanit olisivat halunneet inkavaltiosta eroon. Huascarin miehet vangitsivat Atahuallpan. Alkoivat voitonjuhlat. Vartijat sallivat naisten n\xc3\xa4hd\xc3\xa4 Atahualpan. Er\xc3\xa4s nainen kuljetti t\xc3\xa4lle ty\xc3\xb6kalun, jonka avulla t\xc3\xa4m\xc3\xa4 saattoi my\xc3\xb6hemmin karata. P\xc3\xa4\xc3\xa4sty\xc3\xa4\xc3\xa4n vapaaksi Atahuallpa kokosi joukkonsa vastahy\xc3\xb6kk\xc3\xa4ykseen._NEWLINE_Huascar joutui ep\xc3\xa4suosioon, kun h\xc3\xa4n otti verona sukujen omaisuudet.\n_START_SECTION_\nAtahuallpa voitolla\n_START_PARAGRAPH_\nAtahuallpan joukot voittivat Ambatossa Huascarin joukot ja vangitsivat kenraali Atocin. Sitten Atocia kidutettiin ja lopulta h\xc3\xa4net murhattiin. Atahualpan joukot eteniv\xc3\xa4t kohti Cajamarcaa. Atahuallpa kohteli vangittuja Huascarin miehi\xc3\xa4 yleens\xc3\xa4 yst\xc3\xa4v\xc3\xa4llisesti, mutta niskuroijat h\xc3\xa4n murhasi joukoittain. T\xc3\xa4m\xc3\xa4 pelotti Huascarin kannattajia antautumasta. Atahuallpan kerrotaan murhanneen canareja, jotka olivat Huascarin liittolaisia. Atahuallpan armeija voitti Bonbonissa ja Jaujassa. T\xc3\xa4m\xc3\xa4n j\xc3\xa4lkeen seurasi monia taisteluja. Atahuallpan etel\xc3\xa4ss\xc3\xa4 oleva armeija jaettiin kohteen osaan. Toinen hy\xc3\xb6kk\xc3\xa4si kohti Huascarin armeijaa edustasta. Toinen osasto kiersi selustaan ja esti Huascarin armeijan paon. Niinp\xc3\xa4 Huascarin armeija h\xc3\xa4visi taistelun, ja Huascar itse vangittiin._NEWLINE_Atahuallpan armeijan kenraali Quizquiz puhdisti Cuscon Huascarin suvusta, virkamiehist\xc3\xa4 ja kannattajista verisell\xc3\xa4 massamurhalla. Joidenkin arvioiden mukaan sodassa olisi kuollut 4-5% inkoista.'